CELEX: 32012D0387
Language: da
Date: 2012-07-16 00:00:00
Title: 2012/387/EU: Rådets afgørelse af 16. juli 2012 om forlængelse af anvendelsesperioden for de relevante foranstaltninger, der blev truffet ved afgørelse 2011/492/EU om afslutning af konsultationsproceduren med Republikken Guinea-Bissau i medfør af artikel 96 i AVS-EU-partnerskabsaftalen, og om ændring af nævnte afgørelse

17.7.2012   
            
            
               DA
            
            
               Den Europæiske Unions Tidende
            
            
               L 187/1
            
         RÅDETS AFGØRELSE
   af 16. juli 2012
   om forlængelse af anvendelsesperioden for de relevante foranstaltninger, der blev truffet ved afgørelse 2011/492/EU om afslutning af konsultationsproceduren med Republikken Guinea-Bissau i medfør af artikel 96 i AVS-EU-partnerskabsaftalen, og om ændring af nævnte afgørelse
   (2012/387/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, der blev undertegnet den 23. juni 2000 i Cotonou (1), senest ændret i Ouagadougou den 22. juni 2010 (2) (»AVS-EU-partnerskabsaftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (3), særlig artikel 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Konsultationerne i medfør af artikel 96 i AVS-EU-partnerskabsaftalen med Republikken Guinea-Bissau blev afsluttet ved afgørelse 2011/492/EU (4), og der blev truffet relevante foranstaltninger, som fremgår af bilaget til nævnte afgørelse.
            
         
               (2)
            
            
               Den 12. april 2012 gennemførte dele af de væbnede styrker et statskup i forbindelse med starten på valgkampen til den anden runde af præsidentvalget, der skulle afholdes efter præsident Bacai Sanhás død i januar.
            
         
               (3)
            
            
               De centrale elementer i AVS-EU-partnerskabsaftalens artikel 9 overholdes fortsat ikke, og de nuværende forhold i Republikken Guinea-Bissau er væsentligt forværrede og sikrer ikke respekten for menneskerettighederne, de demokratiske principper eller retsstaten.
            
         
               (4)
            
            
               Afgørelse 2011/492/EU bør derfor ændres med henblik på at forlænge anvendelsesperioden for de relevante foranstaltninger —
            
         VEDTAGET DENNE AFGØRELSE:
   Artikel 1
   Anvendelsesperioden for afgørelse 2011/492/EU forlænges med 12 måneder. Med henblik herpå erstattes datoen »19. juli 2012« i artikel 3, stk. 2, i afgørelse 2011/492/EU med datoen »19. juli 2013«.
   Artikel 2
   Brevet i bilaget til denne afgørelse meddeles Republikken Guinea-Bissaus myndigheder.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 16. juli 2012.
      
         
            På Rådets vegne
         
         S. ALETRARIS
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      (3)  EFT L 317 af 15.12.2000, s. 376.
   
      (4)  EUT L 203 af 6.8.2011, s. 2.
   
      BILAG
      I forlængelse af de konsultationer, der fandt sted den 29. marts 2011 i Bruxelles inden for rammerne af artikel 96 i AVS-EU-partnerskabsaftalen besluttede Den Europæiske Union den 18. juli 2011 ved Rådets afgørelse 2011/492/EU at vedtage relevante foranstaltninger, herunder et system af gensidige forpligtelser, med henblik på en gradvis genoptagelse af samarbejdet med EU.
      Det er Den Europæiske Unions opfattelse, at der 12 måneder efter vedtagelsen af nævnte afgørelse ikke er gjort fremskridt, og at de væbnede styrkers statskup den 12. april 2012 har medført et betydeligt tilbageskridt for processen. Det besluttes derfor at forlænge anvendelsesperioden for afgørelse 2011/492/EU med 12 måneder indtil den 19. juli 2013.
      Den Europæiske Union erindrer om Rådets konklusioner om Republikken Guinea-Bissau, der blev vedtaget den 23. april 2012, understreger endnu en gang, at den betragter et fortsat samarbejde med Republikken Guinea-Bissau som vigtigt, og bekræfter, at den i medfør af FN's Sikkerhedsråds resolution 2048/(2012) af 18. maj 2012 ønsker at ledsage landet i retning af en genopretning af den forfatningsmæssige orden og en situation, der muliggør genoptagelsen af et fuldstændigt samarbejde.
      Den Europæiske Union støtter de internationale partneres fælles indsats for at genoprette stabilitet, demokrati og respekt for menneskerettighederne i Republikken Guinea-Bissau.
      
         Med venlig hilsen
         
            
               På Rådets vegne
            
            C. ASHTON
            
               Formand
            
         
         
            
               På vegne af Kommissionen
            
            A. PIEBALGS
            
               Kommissær